32006D0444
L 181/53
JURNALUL OFÍCIAL AL UNIUNII EUROPENE
DECIZIA CONSILIULUI
din 13 martie 2006
privind aderarea Comunității Europene la Regulamentul nr. 55 al Comisiei Economice pentru Europa a Organizației Națiunilor Unite în ceea ce privește adoptarea unor dispoziții uniforme de omologare a componentelor mecanice de cuplare a ansamblurilor de vehicule
(Text cu relevanță pentru SEE)
(2006/444/CE)
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („acordul revizuit din 1958”) (1), în special articolul 3 alineatul (3) și articolul 4 alineatul (2) a doua liniuță,
având în vedere propunerea Comisiei,
având în vedere avizul conform al Parlamentului European (2),
întrucât:
(1)
Cerințele standardizate din Regulamentul nr. 55 (3) privind dispozițiile uniforme de omologare a componentelor mecanice de cuplare a ansamblurilor de vehicule au ca scop eliminarea barierelor tehnice din calea comerțului cu autovehicule între părțile contractante și garantarea unui nivel ridicat de securitate și protecție la utilizarea vehiculelor.
(2)
Regulamentul nr. 55 nu a fost inclus în anexa II la Decizia 97/836/CE, deoarece nu era în conformitate cu specificațiile și cerințele tehnice ale Comunității din momentul aderării acesteia la acordul revizuit din 1958.
(3)
Având în vedere modificările succesive intervenite, Regulamentul nr. 55 ar trebui integrat în sistemul comunitar pentru omologarea de tip a autovehiculelor,
DECIDE:
Articolul 1
(1) Comunitatea aplică Regulamentul nr. 55 al Comisiei Economice pentru Europa a Organizației Națiunilor Unite privind dispozițiile uniforme de omologare a componentelor mecanice de cuplare a ansamblurilor de vehicule.
(2) Textul regulamentului este anexat la prezenta decizie.
Articolul 2
Regulamentul nr. 55 este integrat în sistemul comunitar de omologare de tip a autovehiculelor.
Articolul 3
Comisia informează Secretarul General al Organizației Națiunilor Unite privind prezenta decizie.
Adoptată la Bruxelles, 13 martie 2006.